**Ա Մ Փ Ո Փ Ա Թ Ե Ր Թ**

**«****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՍԵՊՏԵՄԲԵՐԻ 24-Ի N 1565-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Ֆինանսների նախարարություն** | **08.11.2021** |
| **01/11-1/18155-2021** |
|  Ներկայացված առաջարկից պարզ չէ, թե ինչ ընթացակարգով տրանսպորտային միջոցի տիրապետողը կամ սեփականատերը պետք է ներկայացնի Հարկադիր կատարումն ապահովող ծառայությունից պահանջվող՝ հարկադիր կատարողի որոշմամբ տրանսպորտային միջոցի հետախուզման բացակայությունը հավաստող փաստաթուղթը Կարծում ենք, նախաձեռնությունն ինքնին լրացուցիչ հիմնավորման անհրաժեշտություն ունի այն տեսանկյունից, թե արդյո՞ք առաջարկվող կառուցակարգը չի հանգեցնի տրանսպորտային միջոցների պարտադիր տեխնիկական զննությունից խուսափելու դեպքերի աճի և առհասարակ որքանով է նպատակահարմար միմյանց հետ որևէ կերպ կապ չունեցող իրավահարարաբերությունների միջև ստեղծել արհեստական փոխկապվածություն: | **Չի ընդունվել**Տրանսպորտային միջոցի տիրապետողի կամ սեփականատիրոջ կողմից տրանսպորտային միջոցի հետախուզմանբացակայության վերաբերյալ տեղեկանք տրանսպորտային միջոցի տիրապետողը կամ սեփականատերը կարող են ստանալ (ներկայումս էլ ստանում են) տեղեկատվություն ստանալու ընդհանուր կարգի համաձայն՝ պարզապես դիմելով Հարկադիր կատարումն ապահովող ծառայությանը: Հարկ է նշել, որ անձանց կողմից տեղեկանք ներկայացնելը գործելու է որպես բացառություն: Որպես կանոն տեխնիկական զննություն իրականացնելու վերաբերյալ դիմում ներկայացնելիս դա ստացվելու է զննություն իրականացնողի կողմից` էլեկտրոնային եղանակով:**Չի ընդունվել**Առաջարկվող կարգավորումը չի հանգեցնի տրանսպորտային միջոցների պարտադիր տեխնիկական զննությունից խուսափելու աճի, քանի որ Վարչական իրավախախտումների վերաբերյալ օրենսգրքով արդեն իսկ սահմանված է վարչական տույժ՝ սահմանված կարգով չհաշվառված (չվերահաշվառված), տեխնիկական զննություն չանցած տրանսպորտային միջոցը վարելու համար (ՎԻՎՕ 123.4 հոդված): Հետևաբար՝ տրանսպորտային միջոցի պարտադիր տեխնիկական զննությունից հրաժարվողը կրում է դրա հնարավոր բոլոր բացասական ռիսկերը:Հարկ ենք համարում նաև նշել, որ կարգավորվող իրավահարաբերությունների փոխկապվածությունը ամենևին էլ արհեստական չէ: Նախագծի հիմնավորման մեջ արդեն իսկ բացահատվել է և վիճակագրություն է ներկայացվել, որն ապացուցում է համակարգային փոխկապակցվածությունը:  |
| **2.Ոստիկանություն** |  | **01.11.2021** |
| **1/21/73834-21** |
|  Ի պատասխան Ձեր 22.10.2021 թիվ /10.2/33963-2021 գրության՝ ՀՀ ոստիկանությունում ուսումնասիրվել է «Հայաստանի Հանրապետության կառավարության 2021 թվականի սեպտեմբերի 24-ի N 1565-Ն որոշման մեջ լրացումներ կատարելու մասին» ՀՀ կառավարության որոշման նախագիծը, որի վերաբերյալ առարկություններ չկան: |  |
| **3. Վարչապետի աշխատակազմի իրավաբանական վարչություն** |  | **01.11.2021** |
| **1/21/73834-21** |
|  Նախագծի 1-ին կետի համաձայն որոշումը լրացվում է նոր 7.1-ին կետով, ըստ որի՝ (…) Էլեկտրոնային եղանակով նշված *տեղեկատվությունը ստուգելու անհնարինության դեպքում* տրանսպորտային միջոցի տիրապետողը կամ սեփականատերը պետք է ներկայացնի Հարկադիր կատարումն ապահովող ծառայության կողմից տրված՝ հարկադիր կատարողի որոշմամբ տրանսպորտային միջոցի հետախուզման բացակայությունը հավաստող փաստաթուղթ: Մինչդեռ, նշված *անհնարինության դեպք* հասկացությունը գնահատողական է և կարող է հանգեցնել տարաբնույթ մեկնաբանությունների: Հետևաբար, նշված հիմքով քաղաքացու վրա համապատասխան փաստաթուղթ ներկայացնելու պարտականություն դնելը հիմնավորված չէ: | **Ընդունվել է**Տեղեկատվությունը ստուգելու անհնարինության միակ դեպքը կարող է լինել համապատասխան էլեկտրոնային համակարգի խափանումը: Ուստի` նախագծում դա հստակեցվել է:  |
| **4. Վարչապետի աշխատակազմի պետաիրավական վարչություն** |  | **01.11.2021** |
| **1/21/73834-21** |
|  Նախագծով, ըստ էության, առաջարկվում է տրանսպորտային միջոցների հարկադիր կատարման ենթակա ակտերի պահանջների կատարումն ապահովելու գործառույթի իրացումը դյուրացնելու նպատակով նորմաստեղծ միջամտություն իրականացնել միանգամայն այլ նպատակ և բովանդակություն ունեցող իրավահարաբերություններում, որպիսի մոտեցումը խախտում է օրենսդրության համակարգային տրամաբանությունը: Ավելին, առաջարկվող կարգավորումների ընդունման դեպքում մասնավոր սուբյեկտներին հասանելիություն է տրվելու անձնական տվյալներ պարունակող էլեկտրոնային ծրագրի, ինչը խնդրահարույց է Սահմանադրության՝ «Անձնական տվյալների պաշտպանությունը» վերտառությամբ 34-րդ հոդվածի և դրանից ածանցվող «Անձնական տվյալների պաշտպանության մասին» ՀՀ օրենքի պահանջների տեսանկյունից:  Միաժամանակ, Կառավարության աշխատակարգի պահանջների հաշվառմամբ, նախագիծն անհրաժեշտ է հանաձայնեցնել Տարածքային կառավարման և ենթակառուցվածքների նախարարության և «Էլեկտրոնային կառավարման ենթակառուցվածքների ներդրման գրասենյակ» ՓԲԸ-ի հետ: | **Չի ընդունվել**Նշված փոփոխություններն, ամենևին էլ, չեն խախտում օրենսդրության համակարգային տրամաբանությունը, քանի որ կարգավորվող հարաբերությունների և Նախագծով նախատեսվող փոփոխությունների միջև առկա համակարգային փոխկապակցվածությունը հիմնավորվել է ներկայացված վիճակագրությամբ: Ինչ վերաբերում է, այն դիտարկմանը, որ առաջարկվող կարգավորումների ընդունման դեպքում մասնավոր սուբյեկտներին հասանելիություն է տրվելու անձնական տվյալներ պարունակող էլեկտրոնային ծրագրին, ապա հարկ է նշել, որ կարգավորումը խնդրահարույց չէ: Տեխնիկական զննության կայանները մինչ այս |
|  փոփոխությունն էլ որոշակի անձնական տվյալների տիրապետում էին և դա որևէ կերպ խնդիր չի առաջացրել պրակտիկայում: Օրինակ` գույքահարկի դեպքում:**Ընդունվել է:**Նախագիծը համաձայնեցվել է Տարածքային կառավարման և ենթակառուցվածքների նախարարության և «Էլեկտրոնային կառավարման ենթակառուցվածքների ներդրման գրասենյակ» ՓԲԸ-ի հետ:  |
| **5. «ԷԿԵՆԳ» ՓԲԸ** |  | **23.12.2021** |
| **2274** |
|  Ի պատասխան «ԷԿԵՆԳ» ՓԲԸ հասցեագրված Ձեր՝ 17․12․2021թ․ № /10.2/42215-2021 գրության հայտնում ենք, որ «ԷԿԵՆԳ» ՓԲԸ-ն «Հայաստանի Հանրապետության կառավարության 2021 թվականի սեպտեմբերի 24-ի № 1565-Ն որոշման մեջ լրացումներ կատարելու մասին» Կառավարության որոշման նախագծի վերաբերյալ առաջարկություններ և դիտողություններ չունի։ |  |
| **6. Տարածքային կառավարման և ենթակառուցվածքների նախարարություն** |  | **27.12.2021** |
| **ԳՍ//33466-2021** |
| Հետախուզման մեջ գտնվող տրանսպորտային միջոցների հայտնաբերման գործընթացը իրավասու մարմինների կողմից իրականացվում է էլեկտրոնային եղանակով համապատասխան տվյալների շտեմարանի միջոցով, հետևաբար կայանների կողմից հետախուզման մեջ գտնվող տրանսպորտային միջոցների տեխնիկական զննություն չանցկացնելը չի նպաստելու դրանց հայտնաբերմանը։ Որոշման նախագծի հիմնավորման մեջ հստակ չի ներկայացվում հետախուզման մեջ գտնվող տրանսպորտային միջոցների հայտնաբերման գործընթացը տեխնիկական զննության հետ կապելու դեպքում կիրառվող նոր գործիքակազմի իրատեսական հնարավորությունները և ակնկալիքները բացահայտումների դյուրացման մասով՝ հաշվի առնելով տեխնիկական զննության գործընթացի նոր կարգով սահմանված առանց տեխնիկական զննության կտրոնի կիրառման, բացառապես էլեկտրոնային եղանակով իրականացվող վերահսկողության պայմաններում։Հետախուզման մեջ գտնվող տրանսպորտային միջոցի տեխնիկական զննություն չիրականացնելը կարող է հանգեցնել տեխնիկական զննություն չանցած և հնարավոր անսարքություններով տրանսպորտային միջոցների շահագործմանը, որն անընդունելի է ճանապարհային երթևեկության անվտանգության ապահովման տեսանկյունից։ | **Չի ընդունվել**Հետախուզման մեջ գտնվող տրանսպորտային միջոցների հայտնաբերման գործընթացը տեխնիկական զննության հետ կապելու դեպքում կիրառվող նոր գործիքակազմի իրատեսական հնարավորությունները արդեն իսկ բացահայտվել են հիմնավորման մեջ:**Չի ընդունվել**Առաջարկվող կարգավորումը չի հանգեցնի տեխնիկական զննություն չանցած և հնարավոր անսարքություններով տրանսպորտային միջոցների շահագործմանը, քանի որ Վարչական իրավախախտումների վերաբերյալ օրենսգրքով արդեն իսկ սահմանված է վարչական տույժ՝ սահմանված կարգով չհաշվառված (չվերահաշվառված), տեխնիկական զննություն չանցած տրանսպորտային միջոցը վարելու համար (ՎԻՎՕ 123.4 հոդված): Հետևաբար՝ տրանսպորտային միջոցի պարտադիր տեխնիկական զննությունից հրաժարվողը կրում է դրա հնարավոր բոլոր բացասական ռիսկերը: |